open-index/open-wikipedia-markdown huggingface dataset:
Národný park Écrins

**Národný park Écrins** je chránené územie na juhovýchode Francúzska, ktorý zaberá časť pohoria Dauphinéske Alpy južne od mesta Grenoble a severne od obce Gap.

Územie parku tvoria vysoké alpské štíty, ľadovcové polia a údolia, alpské lúky, subalpínske lesy a jazerá. Viac ako sto vrcholov v parku je vyšších ako 3000 metrov a štyridsať ľadovcov zahŕňa plochu asi 17 000 hektárov. Hranice parku sa približne rovnajú pohoriu Massif des Écrins, ktoré je ohraničené údoliami riek Drac, Romanche a Durance.

## Zdroj

## Iné projekty

## Externé odkazy
*www.ecrins-parcnational.fr 

Kategória:Národné parky vo Francúzsku
Národný park Réunion

**Národný park Réunion** je chránené územie vo francúzskom zámorskom departemente na ostrove Réunion v Indickom oceáne. Národný park bol zriadený pre ochranu miestneho vysoko endemického ekosystému v pohorí Les Hauts.

Vytvorenie NP sa plánovalo od roku 1992. Jeho vznikom zanikli dve existujúce prírodné rezervácie *Mare-Longue* a *la Roche Écrite* a stali sa súčasťou parku.

Medzi kriticky ohrozený druh patrí endemický vták *Coracina newtoni*.

## Zdroj

## Externé odkazy
*www.ecrins-parcnational.fr 

Kategória:Národné parky vo Francúzsku
Kategória:Réunion
Pasienok

**Pasienok** (iné názvy: **pastvina, pastva, paša, pastvisko**) je pozemok s prevažne bylinným nízkym vegetačným krytom, slúžiaci predovšetkým ako zdroj potravy rôznym druhom bylinožravcov, hlavne na pastvu poľnohospodárskych zvierat, ako sú kravy, ovce, kozy, kone a ďalšie. 

S termínom pasienok sa bežne stretávame skôr v spojení horský pasienok. Ako pasienky slúžia často horské či podhorské lúky (hole), pastva poľnohospodárskych zvierat tu môže prebiehať úplne voľne (v strednej Európe typicky v Alpách v niektorých alpských krajinách), alebo môže ísť o trvale či prechodne ohradený pozemok (napríklad pomocou elektrickej ohrady).

Pred príchodom priemyselného poľnohospodárstva boli pasienky hlavným zdrojom potravy pre vyššie uvedené pasúce sa bylinožravé živočíchy.

## Zdroj

Kategória:Poľnohospodárstvo
Kategória:Pastierstvo
Kategória:Ekosystémy
Odlesňovanie

[thumb|Orbitálna fotografia NASA z východnej [Bolívia|Bolívie, projekt Tierras Bajas]]

**Odlesňovanie** alebo **deforestácia** je systematické vyrubovanie lesných porastov ľuďmi s cieľom znížiť lesné plochy na danom území. Môže byť chápané ako lokálne; väčšinou však ide o strategické rozhodnutie v rámci vyšších územných celkov.

## Rozsah
Ročné odlesňovanie v amazonskom dažďovom pralese predstavovalo (od 07/2012 do 07/2013) .

## Dôvody odlesňovania
* ťažba dreva
* využitie pôdy, na ktorej lesy stoja, pre:
** pastviny
** poľnohospodárske hospodárenie (polia)
** sídla
** ťažbu nerastných surovín
** priemyselnú zónu
** komunikácie

Úbytok lesov môže byť spôsobený aj bez prispenia človeka:
* prírodnou pohromou
** požiarom
** povodňou (voda po povodni môže podmáčať korene stromov, ktoré následne zhnijú)
* postupnou zmenou prírodných podmienok, ktoré boli pre vznik a rozvoj lesa priaznivé. Oblasť pokrytá lesom tak môže prejsť na iný typ krajiny.
* vplyvom škodcov (hmyzu, plesňami)
* nadmerným spásaním (ktoré môže prispieť k dezertifikácii)

## Referencie

## Zdroj
* 

Kategória:Lesy
Kategória:Lesníctvo
Pasenie (konzumácia)

**Pasenie** (iné názvy: **pastva, paša**) je príjem potravy bylinožravých cicavcov, respektíve bylinožravcov, priamou konzumáciou biomasy pochádzajúcej zo živých tiel vyšších rastlín, resp. cielené dozeranie na (hospodárske) zvieratá pri tejto ich činnosti.

Pri voľne žijúcich zvieratách ide o spontánne prevádzanú fyziologickú aktivitu, ktorá je daná predovšetkým prirodzenými inštinktmi a fyziologickými potrebami zvieraťa. Pri hospodárskych zvieratách zvyčajne ide o ľuďmi viac či menej regulovanú a usmerňovanú aktivitu, ktorá sa uskutočňuje najčastejšie na pastvinách (k tomu pozri články pastierstvo a pastier).

Každá pastva býva ovplyvňovaná a biologicky limitovaná predovšetkým vegetačným obdobím zelených rastlín. 
Z tohto dôvodu máva u väčšiny bylinožravcov svoj sezónny periodický charakter. V období vegetačného pokoja živočíchy požierajú spravidla mŕtve (uschnuté či usušené) tela rastlín (v stredoeurópskych podmienkach obvykle ide o seno alebo o slamu).

## Zdroj
* 

Kategória:Poľnohospodárstvo
Kategória:Pastierstvo
Tiger džungľový indočínsky

**Tiger džungľový/pásavý/pruhovaný indočínsky** alebo **tiger indočínsky** (lat. *Panthera tigris tigris*) je populácia Panthera tigris tigris, ktorá sa vyskytuje v Kambodži, Laose, Mjanmarsku a Thajsku a v minulosti aj v Číne. Časť tigrov žijúcich na malajziskom polostrove o ktorých sa predpokladalo, že sú tigre pásavé indočínske bola klasifikovaná ako nová populácia *Panthera tigris tigris* s  tiger džungľový malajský (predtým *Panthera tigris jacksoni*).

Srsť má červenkasto hnedú až okrovú farbu. Samce môžu dorastať do dĺžky 255 – , ale samice iba 230-. Hmotnosť samcov je od 170 do , a samíc od 110 do .

## Referencie

## Iné projekty

Kategória:Tiger
Kategória:Ohrozené druhy
Konstantinos Paparrigopulos

**Konstantinos Paparrigopulos** (gr. , * 1815, Konštantínopol  † 1891, Atény), bol grécky spisovateľ a historik. Považuje sa za *otca modernej gréckej historiografie* a aj preto je označovaný ako novodobý Herodotos.

## Život
Narodil sa ako syn bankára a významného predstaviteľa gréckej komunity. Jeho rodičia pochádzali z Peloponézu, z mesta Vytina. Študoval v Odese, ktorá mala v tom období významnú grécku komunitu. V štúdiu pokračoval na gréckom ostrove Ejina a v Nemecku a vo Francúzsku. V roku 1851 sa stal profesorom histórie na Národnej kapodistriasovej univerzite v Aténach. 

## Diela
Paparrigopulos zanechal mnoho významných diel. Ako prvý moderný grécky spisovateľ podrobne spísal dejiny gréckeho národa od staroveku až po súčasnosť. Rovnako ako prvý reagoval na tvrdenia nemeckého historika Falmerayera, že moderní obyvatelia Peloponézu nie sú potomkovia antických Grékov, ale Slovanov, ktorí sem prišli v 6 stor. a mali zničiť pôvodné obyvateľstvo. Paparrigopulos tvrdil, že nie je možné, aby Slovania pôvodné obyvateľstvo vyhubili, pretože tak to žiaden z barbarských národov nerobil; argumentoval odvádzaním Slovanov z Grécka byzantskou mocou a jeho znovuosídlením Grékmi a zachovaním pôvodného osídlenia. Jeho teóriu významne podporila až v 21. stor. DNA analýza obyvateľov Grécka, kde sa zistilo že slovanský vplyv na miestnu populáciu nebol veľký. Ako prvý podrobne skúmal novogrécky folklór, kde zistil mnohé kultúrne tradície spojené s antickými koreňmi. Tiež tvrdil, že byzantská kultúra hrala veľmi významnú úlohu v gréckych dejinách a že je základom kresťanskej-novogréckej identity.

**História peloponézskeho polostrova v stredoveku* (Ιστορία της χερσονήσου του Μωρέως κατα τον μεσαίωνα)
**O osídľovaní Peloponézu slovanskými kmeňmi* (Περὶ τῆς ἐποικήσεως σλαβικῶν τινῶν φυλῶν εἰς τὴν Πελοπόννησον)
**Posledné obdobie gréckej slobody* (Το τελευταίον έτος της ελληνικής ελευθερίας)
**História Gréckeho národa od starovekých čias až po súčasnosť* (Ιστορία του Ελληνικού Έθνους απο των αρχαιοτάτων χρόνων μεχρι των νεοτέρων) 
**Prehľad celej histórie* (Εγχειρίδιον Γενικής Ιστορίας)

Kategória:Grécke osobnosti
Kategória:Grécki historici
Kategória:Grécki spisovatelia
Kategória:Osobnosti z Konštantínopola
Società Entomologica Italiana

**Società Entomologica Italiana** (doslova *Talianska entomologická spoločnosť*) je entomologická spoločnosť založená vo Florencii dňa 31. októbra v roku 1869. Patrí k najstarším a najprestížnejším  entomologickým spoločnostiam sveta. Založená bola ako ôsma v poradí na svete v Reale Museo di Storia Naturale vo Florencii (teraz Museo di Storia Naturale dell'Università). 

Prvým prezidentom spoločnosti bol Adolfo Targioni Tozzetti (1823 – 1902). Ďalšími významnými členmi tejto spoločnosti v nasledujúcom období boli napr.: Giovanni Battista Grassi (1854 – 1925), Antonio Berlese (1863 – 1927), Filippo Silvestri (1873 – 1949) a Guido Grandi (1886 – 1970).

Spoločnosť sídli od roku 1922 v Janove v Museo Civico di Storia Naturale "G. Doria". Società Entomologica Italiana je jediná celonárodná spoločnosť, ktorá sa venuje entomológii v Taliansku. Pôsobí ako nezisková vedecká spoločnosť pre podporu entomológie, prírodných vied a kultúry vo všeobecnosti – s cieľom zlepšiť základný a aplikovaný výskum hmyzu.

Hlavnou činnosťou je vydávanie dvoch periodík: "Bollettino della Società Italiana Entomologica", ktorá sa od roku 1869 vydáva trikrát ročne. Obsahuje pôvodné vedecké články, krátke monografie, knižné recenzie a novinky spoločnosti. Ďalším periodikom je "Memorie della Societa Italiana Entomologica", ktorá je vydávaná jedenkrát ročne cca od roku 1922. Obsahuje väčšie monografie a systematické hodnotenia. Tieto dva časopisy sú zasielané všetkým členom spoločnosti (ktorých je takmer 700) a vymieňajú ich za iné podobné časopisy (takmer 400) s inými významnými múzeami a vedeckými inštitúciami v Taliansku, ale aj v zahraničí.

Knižnica spoločnosti sa nachádza v Janove. Vlastní viac ako 400 časopisov, 1100 monografických zväzkov a viac ako 7000 publikácií s rôznou entomologickou tematikou.

## Externé odkazy
* Oficiálne stránky 

Kategória:Entomologické spoločnosti
Kategória:Entomológia v Taliansku
Kategória:Organizácie založené v 1869
Entomologická spoločnosť

**Entomologická spoločnosť** je (v dnešnej terminológii) občianske združenie, ktorého predmetom štúdia je entomológia. 

Entomologické spoločnosti sa začali vytvárať a konštituovať v 18. storočí a ich vznik pokračoval až do 20. storočia. Prvou inštitúciou tohto charakteru bola spoločnosť, ktorá vznikla na území Anglicka pod názvom: „The Aurelian Society“. Jej prvým predsedom bol významný britský entomológ Moses Harris senior (1731 - 1785). Rok vzniku spoločnosti sa udáva 1745 (niekedy aj 1738). Ďalšou spoločnosťou sveta, ktorá vznikla ako druhá v poradí, bola francúzska entomologická spoločnosť Société entomologique de France. Vznikla 31. januára roku 1832 v Paríži. Treťou entomologickou spoločnosťou sveta sa stal Entomologischer Verein zu Stettin.

## Zdroje informácií
                                          
* Hagen, H. A., 1862 – 1863: Bibliotheca Entomologica. Die Litteratur über das ganze Gebit der Entomologie bis zum Jahre 1862, Leipzig, Wilhelm Engelmann, 1: A – M: XII + 566 s. (1862).
* Salmon, M. A.: 2000, The Aurelian Lagacy. British Butterflies and Their Collectors. Harley Books.  

Kategória:Entomológia
Homeľ

**Homeľ** (, ) je mesto v juhovýchodnom Bielorusku, administratívne centrum Homeľskej oblasti a Homeľského rajónu. Má rozlohu  a žije tu vyše 480-tisíc obyvateľov, je druhým najväčším mestom v krajine. Prvá písomná zmienka o meste Homeľ pochádza z roku 1142. Mesto bolo po Černobyľskej havárii značne kontaminované ,avšak obyvatelia neboli nikdy evakuovaní.

## Partnerské mestá
*  Aberdeen, Spojené kráľovstvo, 1990 
*  Armavir, Rusko, 2009
*  Briansk, Rusko, 2001
*  Burgas, Bulharsko, 1998
*  Černihiv, Ukrajina, 2001
*  Clermont-Ferrand, Francúzsko, 1977
*  Doneck, Ukrajina, 2003
*  Kursk, Rusko, 2004
*  Liepāja, Lotyšsko, 1999
*  Protvino, Rusko, 1998
*  Radom, Poľsko, 1992 
*  Rostov nad Donom, Rusko, 2009
*  Surgut, Rusko, 2005 

## Referencie


## Iné projekty

## Externé odkazy
* Oficiálne stránky 


Kategória:Mestá v Bielorusku
Kategória:Homeľská oblasť
Juraj Sanitra

**Juraj Sanitra** môže byť:
* slovenský operný spevák (* 1934), pozri Juraj Sanitra (spevák)
* slovenský biatlonový tréner, bývalý prezident Slovenského biatlonového zväzu, pozri Juraj Sanitra (biatlon)

Sanitra, Juraj
Syros

náhľad|Poloha ostrova

**Syros** (gr. ) je ostrov v Grécku v súostroví Kyklady. Spolu s neobývaným ostrovom Gyaros tvoria jednu obec (ktorá sa volá **Syros-Ermupoli**) a jednu krajskú jednotku (ktorá sa volá Syros).

Hlavné mesto je Ermupoli, iné mestá sú Ano Syros a Posidonia. Na ostrove žije približne 20 000 obyvateľov. Ostrov je významné centrum katolíckej cirkvi v Grécku.

## Dejiny
Syros bol osídlený už od tretieho tisícročia pred Kr. Bol jedným z centrov kykladskej kultúry, následne bol vystavený minojskému vplyvu, neskôr patril pod mykénsku kultúru a volal sa Συρίη (Syrie). Nakoniec sa tu usadili iónski Gréci a preto bol spojencom Atén.

Neskôr pripadol Rímskej ríši a v 4. stor. Byzantskej ríši. V 13. stor. Syros ovládli Európania, Benátčania a miestni obyvatelia prestúpili na katolícku vieru, uchovali si však grécky jazyk. Katolícku vieru si obyvatelia udržali aj počas tureckej nadvlády. V 19. stor. na ostrove žilo 4 000 obyvateľov, ale počas Gréckej vojny za nezávislosť sa tu usadili Gréci z ostrovov Dodekanézu a z Malej Ázie, ktorí sa sem utiahli pred Turkami. Tí založili aj Ermupoli a priniesli sem ortodoxnú cirkev. Koncom 19. stor. tu žilo už 22 000 obyvateľov. Začiatkom 20. stor. sa mnoho obyvateľov z ostrova usadilo v Aténach a Pireus. Syrosčania boli známi ako podnikatelia. Z ostrova Syros pochádzal aj slávny grécky spevák Markos Vamvakaris a pôvodom aj známy spisovateľ Nikos Dimu.

## Iné projekty

Kategória:Ostrovy Grécka
Kategória:Krajské jednotky v Grécku
Kategória:Obce v Grécku
Kategória:Ostrovy Egejského mora
Kategória:Kyklady
Zoznam biologických článkov/DŽ

Tento index bol automaticky vygenerovaný podľa tejto kategorizácie. Obsahuje **3** články. Aby sa nové články zobrazili v tomto indexe, musia byť zaradené aspoň do jednej z vymenovaných kategórii. Nové a upravené kategórie sa zohľadnia pri nasledujúcom generovaní.

## dži
Džidžitka

## džu
Džungle (prírodná rezervácia)Džungľa (vegetácia)

Kategória:Zoznamy biologických článkov
Lagaň

**Lagaň** () je mesto v Rusku, druhé najväčšie mesto Kalmyckej republiky a jej jediný prístav na pobreží Kaspického mora. Nachádza sa na juhovýchode Kalmycka, 310 kilometrov od hlavného mesta Elisty. V roku 2010 tu žilo 13
770 obyvateľov. Väčšinu obyvateľov tvoria budhisti. Z pohľadu turizmu je mesto zaujímavé hlavne blízkosťou Kaspického mora, ktoré umožňuje jachting a rybolov.

## Dejiny
V roku 1870 tu kresťanskí vysťahovalci založili osadu s názvom Lagaň. Počas druhej svetovej vojny v roku 1944 bolo po násilnom vysťahovaní Kalmykov Stalinom zmenené meno na *Kaspijskij*, ktoré sa zachovalo aj po založení autonómnej republiky Kalmycko v roku 1957. V roku 1963 získal Kaspijskij štatút mesta a od roku 1991 bolo meno zmenené na pôvodné Lagaň. Počet obyvateľov mesta kulminoval v roku 1989, kedy tu žilo 15 824 ľudí..

## Externé odkazy
* Neoficiálna stránka mesta Lagaň

Kategória:Mestá v Rusku
Kategória:Kalmycko
Virus Bulletin

**Virus Bulletin** je periodikum, zameriavajúce sa na prevenciu, metódy detekcie a odstraňovania škodlivého softvéru. Vznikol v roku 1989.

## Externé odkazy
*Stránka Virus Bulletin

Kategória:Počítačová bezpečnosť
Kategória:Počítačové časopisy
Víťazi kanadského bodovania a najlepší strelci na ZOH

**Víťazi kanadského bodovania**

**Najlepší strelci OH**

## Zdroj

Kategória:Ľadový hokej na Olympijských hrách
Tux (Tirolsko)

**Tux** je obec v Rakúsku v spolkovej krajine Tirolsko v okrese Schwaz. Leží v údolí Zillertal v nadmorskej výške 

Žije tu  obyvateľov ().

Prvá písomná zmienka o obci pochádza z roku 1280.

Od roku 1960 je na ľadovci Hintertux spustená lyžiarska zjazdovka (1 500 – ). V rokoch 1927 – 1976 tu ťažili magnezit.

Obyvateľstvo profituje najmä z turistického ruchu a miestami aj z drobného poľnohospodárstva. 

## Katastrálne územie
Obec sa skladá z piatich častí: 
* Vorderlanersbach
* Lanersbach,
* Juns
* Madseit
* Hintertux

## Iné projekty

## Externé odkazy
*  Oficiálna stránka

## Zdroj

Kategória:Obce okresu Schwaz
Gomoku

**Gomoku** je tradičná abstraktná dosková hra pre dvoch hráčov, ktorá pochádza z Číny. Názov hry Gomoku pochádza z Japončiny a znamená „spoj päť“. 

Na Slovensku je známy predovšetkým variant tejto hry pod názvom Piškvorky. Gomoku sa pôvodne hrávalo na priestorovo obmedzenej hracej doske, dá sa ale hrať aj na papieri. Oproti piškvorkám, pravidlá väčšinou zakazujú vytvoriť rad, ktorý má viac ako 5 kameňov. 

## Pravidlá
Gomoku sa hrá na rovnakej hracej doske ako hra Go (obvykle s 19x19 priesečníkmi). 

Každý hráč má k dispozícii hracie kamene svojej farby (biele a čierne). Hráči striedavo vykonávajú jednotlivé ťahy, pričom v každom ťahu položí hráč jeden hrací kameň svojej farby na hraciu dosku. Vyhráva ten hráč, ktorému sa ako prvému podarí vytvoriť súvislý rad piatich kameňov v ortogonálnom alebo diagonálnom smere. 

Obvykle platí pravidlo, že ak hráč vytvorí súvislý rad kameňov, ktorých je viac ako päť, hra pokračuje ďalej. 

## Pozri aj
* Go
* Rendžu
* Piškvorky

## Externé odkazy
* Gomoku na boardgamegeek.com 

Kategória:Doskové hry
Kategória:Abstraktné doskové hry
Kategória:Tradičné doskové hry
Y (hra)

**Y** je abstraktná dosková hra pre dvoch hráčov. Y sa podobá hre hex a považuje sa za jej nástupcu. 

## Pravidlá
Hracia doska má tvar trojuholníka a obsahuje polia v tvare šesťuholníka. Existujú rôzne varianty hracích dosiek s rôznym počtom polí. Na doske s menším počtom polí je hra zameraná viac na taktiku, na doskách s väčším počtom polí je hra zameraná viac na stratégiu. 

Každý z hráčov má k dispozícii hracie kamene svojej farby (čierne a biele). Hráči striedavo vykonávajú jednotlivé ťahy, pričom v každom ťahu umiestni hráč na hraciu dosku jeden kameň svojej farby. Hráč, ktorému sa ako prvému podarí spojiť pomocou kameňov všetky tri strany hracej dosky, sa stáva víťazom. Rohy patria obom stranám hracej dosky, ktoré spájajú. 

## Pozri aj
* hex
* havannah

## Externé odkazy
* Y na BoardGameGeek 

## Referencie

Kategória:Doskové hry
Kategória:Abstraktné doskové hry
Piškvorky

thumb|right|Klasický variant piškvoriek. Hráč so symbolom krížika zvíťazil.

**Piškvorky** je strategická hra pre dvoch hráčov. Najčastejšie sa hrá na (štvorčekovom) papieri. Hra je známa aj pod názvom *tic tac toe*, ktorý sa používa vo Veľkej Británii, Kanade a USA. Tic-tac-toe sú ale výhradne iba 3x3 piškvorky. Medzinárodný názov pišvoriek pre n x n je Gomoku. Piškvorky patria do kategórie hier s perom a papierom, ktoré sú obľúbené medzi žiakmi na školách. 

## Pravidlá
Hraciu plochu tvorí papier (obvykle štvorčekový). Hráči striedavo kreslia na papier svoje symboly. Jeden z hráčov kreslí kolieska a druhý krížiky. Víťazom sa stáva ten hráč, ktorému sa ako prvému podarí na papieri vytvoriť súvislú radu piatich (alebo viacerých) svojich symbolov v ľubovolnom smere - ortogonálne aj diagonálne. 

## Varianty

### Gomoku

Gomoku sa hrá s takmer rovnakými pravidlami ako Piškvorky, ale s rôznym herným náradím. Piškvorky sa hrajú na neobmedzenej ploche, respektíve na papieri, ktorý sa v prípade potreby dá nadložiť ďalším papierom. Gomoku sa hrá na hracej doske, ktorá má na rozdiel od piškvoriek obmedzený počet polí. 

### Rendžu

Rendžu je upravená verzia Gomoku, ktorá vyrovnáva výhodu prvého ťahu začínajúceho hráča, pridaním ďalších pravidiel pre začiatok hry a tiež pre jej koniec. 

### Šestvorky
Šestvorky sú modifikáciou piškvoriek, ktorá sa vyrovnáva s výhodou prvého ťahu začínajúceho hráča jednoduchším spôsobom než rendžu. V každom ťahu hráč zakreslí na papier dva svoje symboly s výnimkou prvého ťahu prvého hráča, v ktorom hráč nakreslí len jeden symbol. Víťazom sa stáva hráč, ktorému sa ako prvému podarí vytvoriť súvislú radu šiestich svojich symbolov.

### 3D Piškvorky
3D Piškvorky sú variantom piškvoriek, ktorá sa hrá na viacerých papieroch. 

## Analýzy hry
Holandský počítačový expert L. Victor Allis vytvoril algoritmus, ktorý na hracej ploche 15×15 zaistí začínajúcemu hráčovi výhru. Algoritmus však nebol zverejnený. Predpokladá sa, že existujú výherné stratégie pre väčšie rozmery hracej plochy, a tiež že na neobmedzenej hracej ploche existuje neprehrávajúca stratégia pre začínajúceho hráča.

## Referencie


## Pozri aj
* Gomoku
* Rendžu
* Hra s perom a papierom

## Externé odkazy
* Piškvorky na boardgamegeek.com 
* Česká asociácia piškvoriek a rendžu 

Kategória:Hry s perom a papierom
Operácia Apache Snow

**Operácia Apache Snow** bola operáciou Vietnamskej vojny v údolí A Shau, v ktorej sa stretli jednotky Spojených štátov a Južného Vietnamu proti jednotkám Severného Vietnamu v období medzi 10. májom a 7. júnom 1969. Údolie bolo strategickým miestom prechodu partizánov a podpory do Južného Vietnamu a miestom častých útokov povstalcov. Predchádzajúce dobytie údolia v operácií Delaware a operácií Dewey Canyon nedokázali severovietnamskej armáde zabrániť v aktivitách v tomto údolí.

Operácia Apache Snow sa spoliehala na silu desiatich práporov. Plánom bolo zablokovať únikové cesty do Laosu a zaútočiť na severovietnamské formácie a opevnenia. Hlavným cieľom sa stala kóta 937. Boje o túto kótu sú považované za jedno z posledných veľkých stretnutí medzi americkými silami a komunistami počas vojny.

Operácia pokračovala do 7. júna s menšími prestrelkami. Američanom sa nepodarilo zablokovať údolie pre severovietnamské jednotky a zostalo naďalej miestom útokov v severnej časti Južného Vietnamu.

## Externé odkazy
* Operácia Apache Snow  
* Operácia Apache Snow 
* Letná ofenzíva v Údolí A Shau 

## Zdroj
* 

Kategória:Vietnamská vojna
Kategória:Bitky vietnamskej vojny
Sierra Nevada (USA)

**Sierra Nevada** je pohorie v Spojených štátoch, ktoré sa rozkladá najmä v Kalifornii a v časti Nevady. Neoficiálne je známe aj ako *the Sierra, the High Sierra* a *the Sierras*.

Pohorie je ohraničené priesmykmi Fredonyer Pass na svere a Tehachapi Pass na juhu. Na západe hraničí s údolím Central Valley a na východe s Veľkou panvou. Pohorie smeruje severoseverozápadne. Západný svah pravidelne stúpa pričom východný svah tvorí príkre úbočie – kvesta.

Rieky prameniace v pohorí a tečúce na západ sa vlievajú do Tichého oceánu, pričom toky tečúce na východ sa nevlievajú do žiadneho oceánu a končia v podzemí alebo v jazerách. (Výnimkou je Owens River (tečúca na východ), ktorej niektoré toky sú presmerované do Los Angeles a následne do Pacifiku.)

V Sierra Nevade sa nachádza niekoľko významných geologických útvarov:

* Jazero Tahoe – je veľké sladkovodné jazero v severnej časti pohoria. Leží v nadmorskej výške  a má rozlohu .
* Hetch Hetchy Valley, Yosemite Valley, Kings Canyon, Tehipite Valley a Kern Canyon sú najznámejšie údolia vytvorené ľadovcami v západnej časti pohoria.
* Yosemitský národný park charakterizovaný rôznymi skalnatými útvarmi a vodopádmi.
* Mount Whitney () je najvyššia hora na kontinentálnom území Spojených štátov. Je východnou hranicou Národného parku Sequoia

## Fauna a flóra
Rastie tu vzácny sekvojovec mamutí (*Sequoiadendron giganteum*) a kus s názvom *General Sherman* je najväčší strom na svete (podľa objemu) s výškou  a objemom .

Sierra Nevada je rozdelená na niekoľko biotopov
* borovicovo-borievkové lesy – (1 500) iba na južnej časti pohoria: významné druhy sú *[[gymnorhinus]]* a ovca *[[Ovis canadensis nelsoni]]*
* nižší horský les – (1 000) v západnej, (2 100) v južnej časti: významné druhy sú *[[Pinus ponderosa]]*, *[[Pinus lambertiana]]*, *[[Pinus jeffreyi]]*, *[[Quercus kelloggii]]*, *[[Calocedrus]]*, *[[Sequoiadendron giganteum]]*, *[[Junco hyemalis]]*, *[[Poecile gambeli]]*, *[[Sciurus griseus]]*, *[[Odocoileus hemionus]]* a *[[Ursus americanus]]*
* vyšší horský les – (2 100) v západnej, (2 600) v južnej časti: významné druhy sú *[[Pinus contorta]]*, *[[Abies magnifica]]*, *[[Tsuga mertensiana]]*, *[[Juniperus occidentalis]]*, *[[Catharus guttatus]]*, *[[Centrocercus urophasianus]]*, *[[Spermophilus lateralis]]*, *[[Strix nebulosa]]* a *[[Martes]]*.
* subalpínske pásmo – (2 700) v západnej, (3 100) v južnej časti: významné druhy sú *[[Pinus albicaulis]]*, *[[Pinus balfouriana]]* a *[[Nucifraga columbiana]]*.
* alpínske pásmo – (viac ako ) v západnej, (viac ako ) v južnej časti: významné druhy sú *[[Polemonium viscosum]]*, *[[Ochotonidae]]*, *[[Ochotonidae]]*, *[[Marmota flaviventris]]* a endemický *[[Ovis canadensis sierrae]]*.

## Referencie

## Zdroj

Kategória:Pohoria v USA
Kategória:Geografia Nevady
Kategória:Geografia Kalifornie
Megonky (prírodná pamiatka)

**Prírodná pamiatka Megonky** (aj *Megoňky*) je nálezisko prírodných pieskovcových útvarov vajcovitého až guľovitého tvaru. Gule sú tomto prípade konkrécie, ktoré vznikali v pieskovcoch po ich usadení.

## Lokalita
Slovensko – región Kysuce – mesto Čadca – mestská časť Milošová, osada Megoňky.

Súvislý pás (dlžka 15 km, šírka 250500 m) pravidelných zlepencových gúľ  sa tiahne pod hrebeňom Moravsko-sliezskych Beskýd od Megoniek až  po obec Klokočov. Je to najväčšie nálezisko v Európe, podobné nálezy sa našli napríklad aj na Kostarike, na Novom Zélande a v pralesoch Južnej Ameriky.

Geologicky patrí územie k západnému úseku flyšového pásma, konkrétne jeho sliezskej jednotke (príkrovu), ktorá zasahuje na územie Slovenska zhruba po líniu Klokočov – kóta Bahaňa – Raková – Korcháň – Milošová. Horniny tvoriace oblasť sa vyznačujú nepravidelným striedaním pieskovcov a ílovcov. Táto línia je zároveň tektonickým stykom (miestom nasunutia) magurskej jednotky (príkrovu) na sliezsku jednotku. Pieskovcové gule sa nachádzajú práve v blízkosti tejto tektonickej línie. 

Gule umiestnené v pevnej pieskovcovej hornine, pôvodne ležali na ploche, postupne však boli zanesené pieskom a bahnom. Geologické zmeny spôsobili ich zdvihnutie do súčasnej polohy. Ležia približne 1,5 – 2 m pod dnešným terénom.

## Vznik
* obdobie kriedy až stredného eocénu (3040 mil. rokov) 

## Zloženie
hrubozrnný pieskovec sivej, sivomodrej a sivohnedej farby bez jadra, kremenec, vápenec, rohovec, červená žula, a i. Povrch gúľ je jemnozrnný.

## Veľkosť
od 30 cm – do 3 m (najväčšia guľa má priemer 3 m, hmotnosť 2530 ton a jej poznávacím znakom je pravidelný rez rozdeľujúci ju na 2 polovice).

## Objavenie náleziska
Nálezisko bolo odkryté v roku 1988 pri ťažbe v lome *Padyšák* v Turzovskej vrchovine. 

Prvá zmienka o nálezisku je z roku 1995.

V lokalite sa pôvodne nachádzalo asi 30 guľovitých kamenných útvarov s priemerom 25, viaceré z nich boli odvezené do expozícií alebo rozkradnuté do súkromných záhrad. 

V roku 2003 bolo toto územie s rozlohou 1,67 ha vyhlásené za prírodnú pamiatku v správe CHKO Kysuce.

## Zdroje
* Kamenné gule na Kysuciach v lokalite Milošová Megoňky

## Referencie

## Externé odkazy
* ''Sú kamenné gule z Kysúc svetovou raritou?'' , Enviromagazín 2/1998
* ''Kamenné gule Milošová - Megoňky''    

Kategória:Čadca
Kategória:Prírodné pamiatky v Žilinskom kraji
Kategória:Turzovská vrchovina
Kategória:Geologické lokality na Slovensku
Kategória:Chránené územia v okrese Čadca
Kategória:Flyšové pásmo
Seriózny muž

***Seriózny muž*** (v anglickom origináli: *A Serious Man*) je čierna komédia z roku 2009 napísaná, produkovaná a režírovaná Joelom a Ethanom Coenom. V hlavných úlohách hrali Michael Stuhlbarg, Sari Lennicková, Fred Melamed a Richard Kind. Film rozpráva príbeh obyčajného muža, ktorý sa snaží nájsť rovnováhu a porozumenie vo svete, volne založené na príbehu Jóba. Film získal vysoko pozitívne kritiky, vrátane nomináciu na Zlatý glóbus pre Stuhlbarga, miesto v Top 10 filmov 2009 v American Film Institute aj v National Board of Review a nomináciu na Oscara za najlepší film.

## Obsadenie
* Michael Stuhlbarg ako Larry Gopnik
* Richard Kind ako Arthur Gopnik
* Sari Wagner Lennicková ako Judith Gopniková
* Fred Melamed ako Sy Ableman
* Aaron Wolff ako Danny Gopnik
* Jessica McManus ako Sarah Gopniková
* Adam Arkin ako Don Milgram
* George Wyner ako Rabbi Nachtner
* Amy Landeckerová ako pani Samsky
* Katherine Borowitzová ako Mimi Nudellová
* Fyvush Finkel ako "Dybbuk"
* Simon Helberg ako Rabbi Scott Ginzler
* Andrew S. Lentz ako Mark Sallerson
* Jack Swiler ako Howard Altar
* Tim Harlan-Marks ako vodič školského autobusu hebrejskej školy
* Benjy Portnoeová ako Ronnie Nudellová
* Brent Braunschweig ako Mitch Brandt
* Ari Hoptman ako Arlen Finkle
* Michael Lerner ako Solomon Schlutz
* David Kang ako Clive
* Steve Park ako Clivov otec

## Referencie

## Externé odkazy
* 
* 

Kategória:Filmy režírované bratmi Coenovcami
Kategória:Filmy z 2009
Kategória:Filmy podľa názvu
Al Dewsbury

**Albert Percy „Al“ Dewsbury** (* 12. apríl 1926, Goderich, Ontário, Kanada† 16. december 2006) bol kanadský hokejový obranca, pôsobiaci v NHL. Svojimi telesnými parametrami by bol v dnešnej dobe priemerným hokejovým hráčom, ale v 40. a 50. rokoch bol fyzicky výškou 190 cm a váhou 92 kilogramov veľmi impozantný.

## Ceny a úspechy
* 1950 Stanley Cup (Detroit Red Wings)
* 1950 Calder Cup (Indianapolis Capitols)
* 1951 NHL All Star (Chicago Blackhawks)
* 1958 Calder Cup (Hershey Bears)
* MS 1959 zlatá medaila s tímom Kanady, ktorú reprezentoval tým Belleville McFarlands

## Štatistiky
### Sezóna a play-off

### Medzinárodné

## Zdroj

Kategória:Kanadskí hokejisti
Kategória:Kanadskí hokejoví obrancovia
Kategória:Hráči Detroit Red Wings
Kategória:Hráči Chicago Blackhawks
Kategória:Hráči Hershey Bears
Kategória:Víťazi Stanleyho pohára
Kategória:Osobnosti z Ontária
Bratia Coenovci

**Joel David Coen** (* 29. november 1954) a **Ethan Jesse Coen** (* 21. september 1957), spolu profesionálne známi ako **bratia Coenovci** sú americkí filmoví režiséri. Počas viac ako dvadsiatich rokov bratia napísali a odrežírovali množstvo úspešných filmov od screwball komédií (*[[Braček, kde si?]]*, *[[Zmätky v Arizone]]*, *[[Záskok (film z roku 1994)|Záskok]]*), cez nesentimentálne trilery (*[[Millerova križovatka]]*, *[[Zbytočná krutosť]]*, *[[Muž, ktorý nebol (film z roku 2001)|Muž, ktorý nebol]]*, *[[Táto krajina nie je pre starých]]*) k filmom so zmiešanými žánrami (*[[Barton Fink]]*, *[[Fargo (film)|Fargo]]*, *[[Big Lebowski]]*, *[[Po prečítaní spáľte]]* a *[[A Serious Man]]*). Bratia píšu scenár, režírujú a produkujú ich filmy spolu, hoci nedávno Joel režíroval a Ethan produkoval ich film. Vo filmových kruhoch sú známi ako "dvojhlavý režisér", pretože zdieľajú podobný pohľad na ich film.

## Filmografia

## Referencie

## Iné projekty

## Externé odkazy
*
*
* 
* 

Kategória:Filmoví režiséri USA
Kategória:Filmoví scenáristi USA
Kategória:Filmoví producenti USA
Kategória:Držitelia Oscara za najlepšiu réžiu
Kategória:Držitelia Oscara za najlepší adaptovaný scenár
Kategória:Držitelia Oscara za najlepší originálny scenár
Kategória:Držitelia ceny Zlatý glóbus za najlepší scenár
Kategória:Držitelia ceny BAFTA za najlepšiu réžiu
Kategória:Držitelia Critics' Choice Movie Awards
Kategória:Filmoví režiséri židovského pôvodu
Kategória:Osobnosti USA židovského pôvodu
Mount Whitney

**Mount Whitney** je najvyšší vrchol v kontinentálnych Spojených štátoch. Nachádza sa v štáte Kalifornia na území Národného parku Sequoia v chránenom území Inyo National Forest. Pod vrcholom v údolí Owens Valley leží obec Lone Pine ().

Je obľúbeným miestom horolezcov, pretože  dlhé stúpanie z Whitney Portal nie je technicky náročné. Stúpanie sa realizuje v dvoj až trojdňovom intervale s prenocovaním na Outpost Camp () a Trail Camp (). Hora bola pomenovaná po J. Whitneym (1819-1896), geológovi z Kalifornie. Ako prvý na vrchol vyliezol v roku 1873, miestni obyvatelia Charles Begole, AH Johnson a John Lucas, ktorí žili ako rybári v Lone Pine.

## Iné projekty

Kategória:Vrchy v Kalifornii
Kategória:Najvyššie vrcholy štátov USA
Kategória:Štvortisícovky v USA
Herford

**Herford** () je nemecké mesto v spolkovej krajine Severné Porýnie-Vestfálsko vo vládnom obvode Detmold a rovnomennom okrese Herford. Leží v blízkosti diaľnice A2 asi 15 kilometrov severovýchodne od mesta Bielefeld a 46 kilometrov východne od mesta Osnabrück na polceste medzi mestami Dortmund a Hannover, pričom diaľničná i železničná vzdialenosť z Herfordu do obidvoch miest činí okolo 100 kilometrov.

## Partnerské mestá

## Referencie

## Iné projekty

## Zdroje

Kategória:Mestá v Severnom Porýní-Vestfálsku
Kategória:Slobodné ríšske mestá
Metaxa

**Metaxa** () je grécka pálenka, ktorú ako prvý pripravil Spyros Metaxas v roku 1888.

Na výrobu Metaxy sa používa slnkom vysušené hrozno troch odrôd, ktoré sa destiluje a destilát zreje minimálne tri roky v dubových sudoch; počet rokov zrenia je na fľašiach označený počtom hviezdičiek. Po skončení procesu zrenia sa destilát mieša s archívnymi ročníkmi muškátových vín a tajnou zmesou gréckych bylín. Nakoniec sa nechá táto zmes ešte pol roka zrieť. Týmto sa výrobný proces odlišuje od postupov používaných pri výrobe klasickej brandy. Obsah alkoholu sa pohybuje okolo 38 %.

## Známe varianty
* Metaxa Botrys
* Metaxa Kamba

## Referencie


## Literatúra
* *Lexikon aperitivů a digestivů* ISBN 80-7234-570-2

## Externé odkazy
* Oficiálna stránka Metaxa www.metaxa.sk
* Oficiálny eshop Metaxa www.shop.metaxa.sk

## Zdroj
* 

Kategória:Brandy
Kategória:Alkoholické nápoje
Lünen

**Lünen** (niekedy písané **Luenen**) je nemecké mesto v spolkovej krajine Severné Porýnie-Vestfálsko, vo vládnom obvode Arnsberg a najväčšie mesto okresu Unna. 

Vďaka jeho polohe na východnom okraji Porúria podlieha mesto tak priemyselným ako aj vidieckym vplyvom. Preteká ním rieka Lippe a Seseke. Rieka Seseke sa na území mesta vlieva do rieky Lippe.

## Partnerské mestá
*  Bartın, Turecko
*  Demmin, Nemecko
*  Kamień Pomorski, Poľsko
*  Panevėžys, Litva
*  Zwolle, Holandsko

## Referencie

## Iné projekty

## Zdroje

Kategória:Mestá v Severnom Porýní-Vestfálsku
Kategória:Hanza
Rádio Hey!

**Rádio Hey!** bola súkromná komerčná rozhlasová stanica, ktorá vysielala od 17. júla 2005 do 3. septembra 2012 z Bratislavy.

Začiatok vysielania tohto rádia zameraného na česko-slovenskú tvorbu sprevádzali ťažkosti, kvôli vysielacím frekvenciám po zaniknutom Rádiu Hviezda FM. Spoločnosť GES Slovakia, s.r.o., získala najskôr iba frekvencie v Poprade a Rimavskej Sobote a až rozhodnutím súdu aj v Bratislave, Nitre, Banskej Bystrici a Ružomberku.

Multiregionálne rádio s pokrytím veľkej časti Slovenska (51% územia) vysielalo výhradne slovenskú a českú hudbu, informácie z regiónov, kultúry a ciest.

Po finančných ťažkostiach sa novým majiteľom stala spoločnosť Prvé finančné družstvo z Piešťan. Za finančné problémy mohla najmä prevádzka vysokovýkonných tzv. ženevských frekvencií, nachádzajúce sa v Banskej Bystrici a v Nitre, na ktoré prevádzku týchto frekvencií rádio nemalo dostatok financií. Veľké ekonomické a technické problémy viedli až k prerušeniu vysielania vo februári 2011, ktoré sa obnovilo až v posledných dňoch mesiaca.

3. septembra 2012 bolo na frekvenciách Rádia Hey! spustené nové rádio s názvom Anténa hitrádio s novým hudobným formátom.

## Vysielače

## Počúvanosť
Rádio Hey! bola s počúvanosťou 1,6% desiata najpočúvanejšia rozhlasová stanica na Slovensku podľa prieskumu Market & Media & Lifestyle spoločnosti Median SK (1Q+2Q/2011).

## Referencie


## Zdroj
* Stránky rádia 

Hey!
Kategória:Kultúra v Bratislave
Kategória:Vzniklo v 2005
Kategória:Zaniklo v 2012
Rastislav Tureček

**Rastislav Tureček** (* 14. august 1972, Trenčín) je slovenský zdravotne postihnutý športovec. Získal zlatú medailu v cestných pretekoch a striebornú medailu v časovke na handbiku na XII. letných paralympijských hrách v Aténach a striebornú medailu na XIII. paralympijských hrách v Pekingu v časovke jednotlivcov na handbikeoch.

## Zdroj
* Rastislav Tureček na stránke Slovenského paralympijského výboru

Kategória:Narodenia v 1972
Kategória:Slovenskí paralympionici
Kategória:Osobnosti z Trenčína
Kategória:Cyklisti na Letných paralympijských hrách 2004
Kategória:Cyklisti na Letných paralympijských hrách 2008
Kategória:Slovenskí paralympijskí víťazi
Kategória:Slovenskí strieborní paralympijskí medailisti
Kategória:Paralympijskí víťazi v cyklistike
Arara

**Arara** môže byť:
*slovenský názov rodov papagájov Rhynchopsitta a Ognorhynchus
*sídlo, pozri Arara (Paraíba)
Bocianovité

náhľad|vpravo|Mycteria americana
**Bocianovité** (lat. *Ciconiidae*) je čeľaď vtákov z radu bocianotvaré.

## Systematika

* viacero Ciconiidae gen. et sp. indet.
* ?†Eociconia sangequanensis
* ?†Ciconiopsis antarctica 
* ?†“Amphipelargus” majori
* ?†Prociconia lydekkeri 
* ?†“Propelargus” olseni 
* ?†Pelargosteon tothi
* ?†“Cygnus” bilinicus 
* ?†Palaeoephippiorhynchus dietrichi
* †Grallavis edwardsi 
* ?† rod Leguatia - bocian (jediný druh bocian réunionský - Leguatia gigantea)
* rod myktéria (staršie tantalus/bocian/jabiru) (Mycteria)
* rod škározobec (staršie bocian) (Anastomus)
* rod Ciconia - bocian (staršie abdim)
* rod bocianovec (staršie bocian) (Eppippiorhynchus)
* rod jabiru (staršie bocian) (Jabiru)
* rod marabu (staršie bocian) (Leptoptilos)

## Iné projekty

## Externé odkazy
* http://www.helsinki.fi/~mhaaramo/metazoa/deuterostoma/chordata/archosauria/aves/ciconiiformes/ciconida.html
* http://sites.google.com/site/vtakysk/osnv
* http://publications.australianmuseum.net.au/pdf/1440_complete.pdf
Triler

náhľad
**Triler** (po anglicky *thriller* < *thrill* = otriasť, vzrušiť) je žáner filmu, knihy alebo televízneho seriálu, ktorý má u čitateľa alebo diváka vyvolať silné napätie a emócie. Na rozdiel od hororu je zdroj napätia reálny, nie je vyvolaný fiktívnymi, nadprirodzenými javmi. Žáner zahŕňa početné, často sa prekrývajúce podžánre, napríklad diela miešajúce prvky hororu a trileru.

Trilery sú charakterizované rýchlym sledom udalostí, častou akciou a nápaditými hrdinami, ktorí musia prekaziť plány silnejším a lepšie vybaveným podliakom. Často sa používajú nástroje ako napätie, falošné stopy a cliffhanger (koniec v najnapínavejšom momente).

Triler sa často koná v nezvyčajnom prostredí ako cudzie krajiny, púšte, polárne oblasti alebo šíre more. V niektorých trileroch sú hrdinovia "tvrďáci", ktorí si navykli na nebezpečenstvo: strážcovia zákona, špióni, vojaci, námorníci alebo piloti. Môžu to byť ale aj obyčajní občania, ktorí do nebezpečenstva spadli náhodou. Tradične boli hrdinovia muži, ale teraz začína pribúdať hrdiniek.

V trileri musí hrdina radšej skrížiť plány nepriateľovi, ako odkrývať zločin, ktorý sa už stal. Zločiny, ktorým sa má predísť, bývajú sériové alebo masové vraždy, atentáty, zvrhnutie vlády alebo terorizmus. Trilery sa môžu definovať hlavne náladou, ktorú vyvolávajú, a to vzrušením.

## Iné projekty

## Zdroj

Kategória:Literárne žánre
Kategória:Filmové žánre
Orol morský

**Orol morský** môže byť:
*orliak morský (lat. *Haliaetus albicilla*)
*zastarano: sciéna orlovitá (lat. *Argyrosomus regius*)

## Zdroje
Stratený symbol

***Stratený symbol*** je román Dana Browna vydaný na jeseň roku 2009 pod názvom *The Lost Symbol*. Začiatkom roka 2010 bola preložená do slovenčiny. Ide o najočakávanejšie knižné dielo tohto roka. Už po prvých dňoch predaja kniha prekonávala rekordy v predajnosti.

## Dej

Hlavnou postavou je profesor Langdon, ktorý vystupoval už v predchádzajúcich diela Dana Browna Da Vinciho kód a Anjeli a démoni. Profesor Langdon je pozvaný do Washingtonu. Tam ho pozýva jeho kamarát Peter Solomon. Peter Solomon je slobodomurár. Po príchode do Washingtonu však zistí ,že v Kapitole sa nechystá žiadna prednáška, kvôli ktorej prišiel. Navyše mu Peter nedvíha telefón. Hneď nato sa v kupole Kapitolu nájde ruka so zvláštnym prsteňom fénixa. Langdon hneď spoznáva, že ruka patrí slávnemu slobodomurárovi. Mal´akh, Petrov únosca, Langdonovi oznámi, že Petra nezabije len v prípade, že nájde preňho dávne mystérie, čiže stratenú múdrosť slobodomurárov. Profesor Langdon sa snaží rozlúštiť dávnu legendu slobodomurárstva cez dešifrovanie rôznych znakov a symbolov.

## Zaujímavosti
Kniha sa dostala do čele predajnosti na Slovensku ešte skôr ako bola oficiálne vydaná v slovenčine. Rebríčky predajnosti viedla už v predpredaji.

## Referencie

Kategória:Knihy z 2009
Kategória:Knihy Dana Browna
Kategória:Romány USA
Kategória:Sfilmované romány
Ďateľ strakatý

**Ďateľ strakatý** [podľa staršieho pravopisu sa písalo *ďatel...*, t.j. s tvrdým l, porov. napr. PSP 1940] môže byť:
*poddruh ďatľa veľkého (lat. Dendrocopos major cabanisi), pozri pod ďateľ veľký
*názov možného druhu Dendrocopus cabanisi (inde zaraďovaného pod ďatľa veľkého), pozri ďateľ strakatý (Dendrocopus cabanisi)
*staršie (synonymum: strakopud - porov. aj strakopud; v Bernolákovom slovníku (pravdepodobne): *strakaví ďaťel*):
** názov druhu ďateľ veľký, pozri ďateľ veľký
** spoločný názov druhov ďateľ veľký, ďateľ prostredný a ďateľ malý

## Pozri aj
*strakopud

## Zdroje

*
*
Thriller

**Thriller** môže byť:
* slovo triler po anglicky
* album M. Jacksona, pozri Thriller (album)
** titulná skladba albumu M. Jacksona, pozri Thriller (skladba)
Cimľanská priehrada

right|thumb|Družicová snímka z októbra 1994
**Cimľanská priehrada** () je priehradná nádrž na rieke Don na území Rostovskej a Volgogradskej oblasti v Rusku. S výstavbou hydroelektrárne sa začalo v roku 1948 a priehrada bola naplnená v rokoch 1952-1953. Zavodnením územia boli zaplavené vykopávky starobylého mesta Sarkel.

Priehradné jazero má rozlohu 2700&nbsp;km², v najširšej časti má 38&nbsp;km a s priemernou hĺbkou 8,8 metra dosahuje maximálny objem 23,9&nbsp;km³, čím dokáže vyrovnávať aj dlhodobé výkyvy hladiny Donu a zlepšuje tak splavnosť rieky. V miestach dolných tokov hlavných prítokov Donu sa vytvorili zálivy široké až 5&nbsp;km a dlhé 15 až 30&nbsp;km. Vďaka jeho obrovskej ploche ho nazývajú aj morom. Jazero zamŕza v decembri a celkom rozmrzne až v druhej polovici apríla.

## Hlavné prítoky priehrady
* Don
* Cimla
* Čir
* Jesaulovský Aksaj

## Využitie
Známe je čistotou vody, ktorá sa niekedy porovnáva s Bajkalským jazerom, svojimi širokými plážami a rybolovom. Dno je piesčité s občasnými kamenistými miestami. Vyskytuje sa tu okolo 40 druhov rýb, najrozšírenejšia je belica, loví sa tiež šťuka, pleskáč, kapor a iné. Hlbšie miesta jazera sú ideálnym miestom pre dravé ryby, šťuku zubáča a sumca, ktorý sa tu dodnes loví tradičným donským spôsobom - "na kvok".

Na brehoch ležia prístavné mestá Volgodonsk a Kalač-na-Donu. Okrem vodnej dopravy, ktorá je súčasťou Volžsko-donskej vodnej cesty, sa jazero využíva na zavlažovanie polí v širokom okolí a umožňuje tak pestovať širokú škálu plodín.

## Referencie

## Iné projekty

Kategória:Vodné diela v Rusku
Kategória:Geografia Rostovskej oblasti
Kategória:Geografia Volgogradskej oblasti
Kategória:Povodie Donu
Medzinárodný index senzitivity

**Medzinárodný index senzitivity** (*International Sensitivity Index*, **ISI**)  je index porovnania aktivačných vlastností tromboplastínu s medzinárodným referenčným tromboplastínom, ktorý spravuje WHO. Slúži na štandardizáciu vlastností tkanivového tromboplastínu používaného pri vyšetrovaní protrombínového (Quickovho) času.

Hodnota ISI referenčného tromboplastínu je 1. Každý výrobca po vyrobení novej šarže vykoná porovnanie s medzinárodným štandardom a získanú hodnotu ISI uvedie v príbalovom letáku šarže.

## Použitie
Hodnota ISI použitého tromboplastínu sa použije na výpočet INR (International Normalised Ratio). Takto vyjadrená hodnota umožňuje vzájomné porovnávanie výsledkov vyšetrení vykonaných v rôznych laboratóriách s rôznymi typmi tromboplastínov. Vyjadrovanie výsledku v jednotkách INR je dôležité hlavne pre monitorovanie antikoagulačnej liečby kumarínmi.
Majstrovstvá Európy vo futbale 1964

**Majstrovstvá Európy vo futbale 1964** boli 2. majstrovstvá Európy vo futbale. Konali sa vo Španielsku od 17. júna do 21. júna 1964. Z kvalifikácie postúpili štyri tímy. Turnaj vyhrala reprezentácia Španielska, keď vyhrala vo finále 2 – 1 nad reprezentáciou ZSSR.

## Štadióny



## Kvalifikácia

thumb|Účastníci turnaja.
Kvalifikácia sa uskutočnila v rokoch 1962 a 1963. Hrala sa formou vyraďovacích kôl. V každom kole súperi odohrali dvoj zápas doma a vonku. Štyria najlepší postupovali na záverečný turnaj. Celkovo sa zúčastnilo kvalifikácii 24 tímov.

Kvalifikované tímy:
* 
* 
* 25px Španielsko
* 25px ZSSR

## Pavúk turnaja

## Semifinále

----

## Zápas o tretie miesto

## Finále

## Strelci

;2 góly
*  Ferenc Bene
*  Dezső Novák
* 25px Jesús María Pereda
* 25px Pedro Zaballa

;1 gól
*  Carl Bertelsen
* 25px Amancio Amaro
* 25px Marcelino Martínez
* 25px Galimzyan Khusainov
* 25px Valeri Voronin
* 25px Viktor Ponedelnik
* 25px Valentin Kozmich Ivanov


1964
Futbal
INR

**INR** (z angl. *International Normalised Ratio* – Medzinárodný normalizovaný pomer) je laboratórna hodnota informujúca o schopnosti krvi zrážať sa, založená na tzv. protrombínovom čase. Na začiatku 80. rokov odporučila WHO používať pre výsledok vyšetrenia protrombínového času (Quick) v podobe INR, namiesto vyjadrovania v percentách. 

INR sa vypočíta z nameraného koagulačného času pacienta porovnaného s hodnotou koagulácie normálnej krvnej plazmy. Pre výpočet je potrebná hodnota ISI použitého tromboplastínu. Týmto prepočtom sa kompenzuje odlišná citlivosť rôznych tromboplastínov na trhu.

## Výpočet INR

INR = {(t_P / t_N)}^{ISI}

*t<sub>P</sub>* - čas zrážania pacienta
*t<sub>N</sub>* - čas zrážania normálnej plazmy
*ISI* - ISI použitého tromboplastínu

Hodnoty INR umožňujú porovnanie výsledkov protrombínového času medzi laboratóriami pri použití odlišných tromboplastínov nezávisle od použitého prístroja.

Hodnota INR predstavuje násobok predĺženia koagulačného času (hodnota INR 2,0 je pri dvojnásobnom predĺžení času zrážania). U osôb s normálnym zrážaním krvi je hodnota INR 0,8-1,2. Pacienti, ktorí užívajú antikoagulačnú liečbu majú hodnoty väčšinou medzi 2,0-3,0. Hodnoty INR nad 4,0 všeobecne znamenajú predávkovanie kumarínmi.

Kategória:Hematológia
Kategória:Lekárska biochémia
Štátny znak Vatikánu

thumb|Štátny znak Vatikánu
**Štátny znak Vatikánu** je jedným zo štátnych symbolov štátu Vatikán.

Dnešný štátny znak sa vyvinul z erbu pápeža Martina V. (1417 – 1431) a jeho popis obsahuje dokument schválený pápežom Piom XI. v roku 1926.

Na červenom štíte sa pod zlato-striebornou trojitou pápežskou tiarou nachádzajú dva prekrížené svätopeterské kľúče. Pravý kľúč, zlatý, sa nazýva zväzovací, ľavý, strieborný, je rozväzovací. Ich pomenovanie vychádza z Matúšovho evanjelia (Mt 16, 18 – 19): *18 A ja ti hovorím: Ty si Peter, a na tej skale postavím svoju cirkev a pekelné brány ju nepremôžu. 19 Dám ti kľúče kráľovstva nebeského, a čokoľvek zviažeš na zemi, bude zviazané na nebesiach, a čokoľvek rozviažeš na zemi, bude rozviazané na nebesiach.*

Oba kľúče sú zviazané červenou šnúrou. Vrchol tiary tvorí zlaté ríšske jablko.

## Zdroj
* A. Brožek, *Lexikon vlajek a znaků zemí světa*, Kartografie, Praha, 1998, ISBN 80-7011-581-5

Vatikán
Kategória:Vatikán
Škola života (film z roku 2009)

***Škola života*** (v origináli *An Education*) je dráma z roku 2009 o dospievaní založený na rovnomennom autobiografickom memoári, ktorý napísala britská žurnalistka Lynn Barber. Režisérkou filmu bola Lone Scherfigová, scenár napísal Nick Hornby a vo filme vystupujú v hlavných úlohách Emma Thompsonová, Peter Sarsgaard, Dominic Cooper, Rosamund Piková, Olivia Williamsová a Carey Mulliganová.

Film mal premiéru v roku 2009 na Sundance Film Festival, kde získal uznanie od kritikov. Do amerických kín sa dostal 16. októbra 2009, do britských 30. októbra 2009 a v slovenských kinách bude uvedený 24. júna 2010. *Škola života* bola nominovaná na troch Oscarov, a to v kategóriách za najlepší film, najlepšiu herečku a za najlepší adaptovaný scenár.

## Dej

V roku 1961 je *Jenny* (Carey Mulliganová), 16-ročné dievča, žije vo vplyvnej štvrti Londýna šesťdesiatych rokov a vynikajúca študentka. Stretne 35-ročného *Davida Goldmana* (Peter Sarsgaard), ktorý ju pozve na bohaté večere, do vychytených klubov a aj na cestu do Paríža. Toto vyvolá konflikt medzi jej otcom a ňou a vyskytuje sa otázka, či sa vráti na Oxford.

## Obsadenie
* Carey Mulliganová ako Jenny Millerová
* Peter Sarsgaard ako David Goldman
* Dominic Cooper ako Danny, Davidov priateľ a spolupáchateľ
* Rosamund Piková ako Helen, Dannyho priateľka
* Emma Thompsonová ako slečna Waltersová, riaditeľka v Jennynej škole
* Olivia Williamsová ako slečna Stubbsová, Jennyna učiteľka
* Alfred Molina ako Jack Miller, Jennyn otec
* Cara Seymourová ako Marjorie Millerová, Jennyna matka
* Sally Hawkinsová ako Sarah Goldmanová, Davidova manželka
* Matthew Beard ako Graham, chalan, ktorého Jenny pozná z mládežníckeho orchestra, kde hrá
* Ellie Kendricková ako Tina, Jennyna priateľka zo školy
* Beth Rowleyová ako speváčka v nočných kluboch

## Referencie

## Externé odkazy
* 
* 

Kategória:Filmy z 2009
Kategória:Britské filmy
Kategória:Filmy podľa názvu
Petr Rada

**Petr Rada** môže byť:
* český textár (1932 – 2007), pozri Petr Rada (textár)
* český futbalista a futbalový tréner (*1958), pozri Petr Rada (futbalista)

Rada, Petr